На основу чл. 3., 9. и 12. Одлуке о отуђењу и давању у закуп грађевинског земљишта (“Службени лист града Ниша”, број 45/2014), Програма отуђења и давања у закуп грађевинског земљишта у јавној својини (“Службени лист града Ниша”, број 49/2015), Општинско веће Општине Сврљиг, на седници одржаној дана 27.07.2018. године, донело је

**ОДЛУКУ**

**О РАСПИСИВАЊУ ОГЛАСА ЗА ДАВАЊЕ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

**и расписује**

**ОГЛАС**

**О ДАВАЊУ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ ЈАВНИМ УСМЕНИМ НАДМЕТАЊЕМ ЗА ПОСТАВЉАЊЕ ГАРАЖе**

**ОПШТИ УСЛОВИ:**

Даје се у закуп грађевинско земљиште у јавној својини, део кп.бр. 281/77 КО Сврљиг, на одређено време, путем јавног усменог надметања за постављање гаражe, а према Одлуци о отуђењу и давању у закуп грађевинског земљишта (“Службени лист града Ниша”, број 45/2014) и Програму отуђења и давања у закуп грађевинског земљишта у јавној својини - локације предвиђене за постављање привремених објаката на јавним и осталим површинама (“Службени лист града Ниша”, број 49/2015), и то:

**ЛОКАЦИЈА БРОЈ 6 “САРАЈ” - насеље Сарај**

* **Јединица број 2, габарита 3,25 x 5,50m, спратност: П (приземље); намена и садржај: гаражa за путничко возило. Почетни износ закупнине износи 1899,00 динара,**

Рок на који се грађевинско земљиште у јавној својини даје у закуп не може бити дужи од 5 ( пет ) година.

**ПОСЕБНИ УСЛОВИ:**

Грађевинско земљиште у јавној својини даће се у закуп јавним усменим надметањем оном лицу које понуди највиши износ закупнине у односу на утврђени почетни износ.

**Јавно надметање одржаће се 30.08.2018. године /четвртак/у сали СО-е Сврљиг са почетком у 12,00 часова.**

Право да учествују на усменом јавном надметању имају сва правна и физичка лица под једнаким условима.

Висина депозита за учешће у поступку, утврђује се у висини од **20%** од почетног износа закупнине и износи **380,00 динара** који се уплаћује на жиро рачун **840-742153843-66 /приходи од закупнине за грађевинско земљиште у корист нивоа општина/, модел 97, са позивом на број 098-ПИБ, а за физичка лица износ депозита уплаћује се на благајни Општинске управе Сврљиг, канцеларија бр. 18.**

**Износ депозита урачунава се у закупнину учеснику који је стекао статус закупца.**

Учесник јавног надметања који је учествовао, али није стекао статус закупца има право на враћање уплаћеног депозита у року од 8 дана од дана одржавања јавног надметања. Уплаћени депозит се враћа у номиналном износу, без права на камату.

Уплаћени депозит се не враћа ако:

* Уплатилац не узме учешће на јавном надметању и не обавести Комисију писаним путем да неће учествовати у надметању најмање 24 сата пре заказаног почетка јавног надметања,
* Ако је уплатилац учесник који је стекао статус закупца оглашеног земљишта, а не испуни услове за закључење уговора о закупу предметног грађевинског земљишта, односно не приступи закључењу уговора у роковима и под условима утврђеним Одлуком о отуђењу и давању у закуп грађевинског земљишта (“Службени лист града Ниша”, број 45/2014)

До одржавања јавног надметања не могу се давати обавештења о пријављеним учесницима.

**Пријава за учешће на јавном надметању обавезно мора да садржи**:

1. **За физичка лица**

* Ознаку земљишта (јединице) за које се пријава подноси и дан одржавања јавног надметања,
* Име и презиме,
* Адресу, јединствени матични број грађана, број телефона и потпис,
* Фотокопију личне карте,
* Изјаву о прихватању свих услова из огласа (укључујући и изјаву о прихватању услова за комунално опремање односно уређивање предметног земљишта садржаних у јавном огласу, уколико се ради о неизграђеном грађевинском земљишту које није комунално опремљено за грађење),
* Доказ о уплаћеном депозиту,
* Број рачуна за враћање уплаћеног депозита.

1. **За правна лица**

* Ознаку земљишта (јединице) за које се пријава подноси и дан одржавања јавног надметања,
* Фирму, матични број и ПИБ,
* Име и презиме директора односно лица овалшћеног за заступање, потпис и печат, као и број телефона,
* Извод из Агенције за привредне регистре односно другог одговарајућег регистра,
* Оверено пуномоћје којим се представник правног лица овлашћује да учествује у надметању у име правног лица,
* Оверену изјаву овлашћеног лица о прихватању свих услова из огласа (укључујући и изјаву о прихватању услова за комунално опремање односно уређивање предметног земљишта садржаних у јавном огласу, уколико се ради о неизграђеном грађевинском земљишту које није комунално опремљено за грађење)
* Доказ о уплаћеном депозиту,
* Број рачуна за враћање уплаћеног депозита.

**НАПОМЕНА: Пријаве се могу подићи на писарници Општинске управе Сврљиг.**

Пријаве се достављају Комисији за спровођење поступка јавног надметања ради отуђења или давања у закуп грађевинског земљишта у јавној својини.

**Рок за подношење пријава је 28.08.2018. године до 12,00 часова.**

**Подносиоци неблаговремене и непотпуне пријаве не могу учествовати у поступку јавног надметања.**

Услови за почетак јавног надметања су испуњени уколико је присутан најмање један квалификован учесник за јединицу за коју се спроводи јавно надметање.

Уколико у поступку јавног надметања за предметну јединицу учествује један учесник, односно његов овлашћени заступник прихвати почетни износ закупнине и у том случају се почетни износ закупнине утврђује као најповољнији износ.

**Лицитациони корак на јавном надметању не може бити мањи од 10% од почетног износа закупнине.**

У случају да нису испуњени наведени услови Комисија ће прогласити јавно надметање неуспелим.

Решење о давању у закуп грађевинског земљишта доноси председник општине. Против решења се може покренути управни спор пред надлежним судом.

У року од 30 дана од дана правноснажности решења мора се закључити уговор о давању у закуп. Потписи уговарача на уговору о закупу оверавају се у суду.

Учесник огласа прихвата закуп грађевинског земљишта у јавној својини на одређено време уз накнаду која је у складу са Одлуком о одређивању висине накнаде за привремено коришћење неизграђеног јавног грађевинског земљишта датог у закуп на одређено време («Сл. лист града Ниша» бр. 120/2008 и 78/2011) у износу од 15,00 динара по 1m².

Лице које је стекло статус закупца грађевинског земљишта у јавној својини, **дужно је да плати излицитирану закупнину** **у року од** **15 дана од дана закључења уговора о давању у закуп грађевинског земљишта у јавној својини.**

Све информације у вези Огласа могу се добити у Одељењу за буџет и финансије, сваког радног дана од 07–15 часова у Општини Сврљиг, или на телефон **018/821-104** **локал 119** - лице за контакт Бојана Голубовић.

Оглас објавити на огласној табли Општине Сврљиг, званичној веб страници Општине Сврљиг и у средствима јавног информисања.

Број: 463-26/2018

У Сврљигу, 27.07.2018. године

**ОПШТИНСКО ВЕЋЕ ОПШТИНЕ СВРЉИГ**

**Председник**

**Јелена Трифуновић**

**ОПШТИНА СВРЉИГ**

**П Р И Ј А В А**

**НА ОГЛАС О ДАВАЊУ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ ЈАВНИМ УСМЕНИМ НАДМЕТАЊЕМ ЗА ПОСТАВЉАЊЕ ГАРАЖА**

* Назнака земљишта /број јединице и локација/ које је предмет закупа и дан одржавања јавног надметања \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Име и презиме \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Адреса и број телефона

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* Јединствени матични број грађана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Фотокопија личне карте
* Уредно овлашћење за заступање;
* Доказ о уплаћеном депозиту;
* Број рачуна за враћање депозита

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**ТАКСЕ:**

- Депозит за учешће у поступку у износу од **380,00 динара** који се уплаћује на жиро рачун **840-742153843-66 /приходи од закупнине за грађевинско земљиште у корист нивоа општина/, модел 97, са позивом на број 098-ПИБ, а за физичка лица износ депозита уплаћује се на благајни Општинске управе Сврљиг, канцеларија бр. 18.**

Датум подношења

\_\_\_\_\_\_\_\_\_\_\_\_\_\_\_\_\_\_\_\_\_

Законски заступник, пуномоћник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса зак. заступника, пуномоћника

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис подносиоца

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса подносиоца

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број личне карте подносиоца и контакт телефон

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ИЗЈАВА**

**О ПРИХВАТАЊУУСЛОВА ИЗ ОГЛАСА О ДАВАЊУ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ ЈАВНИМ УСМЕНИМ НАДМЕТАЊЕМ ЗА ПОСТАВЉАЊЕ ГАРАЖА**

Изјављујем да прихватам све услове из Огласа о давању у закуп грађевинског земљишта у јавној својини јавним усменим надметањем за постављање гаража.

Датум: \_\_\_\_.\_\_\_\_.2018. године

**ПОТПИС ПОДНОСИОЦА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**